  Майя Бывальцева Новочебоксарскын суй-пыдзыя сӧсыр спортсменъёс пӧлын капчи атлетикая Россилэн кубокез понна вожвылъяськонъёс но огъяросси ӵошатсконъёс ортчизы. Пӧртэм дистанциосын Удмуртиысь вить атлетъёс кужымзэс мертазы, ивортэ элькунысь Спортъя дасяськонъя центр. Россилэн кубокез понна вожвылъяськонъёсы пыриськисьёслэн арлыдзыя возетъёс ӧй вал, нош огъяросси ӵошатсконъёсын 12–22 аресъем спортсменъёс пыриськизы. Ӵошатсконъёсын 40 улосвылъёсысь 200-лэсь трос атлетъёс кужымзэс мертазы. Удмуртилэсь данзэ утизы Владислав Лаврентьев, Кирилл Перевощиков, Никита Снигирёв, Владимир Чайников, Ринат Якупов (тренерзы — Андрей Кузнецов). Кирилл Перевощиков 1 сюрс 500 метре бызьылонын зарни но 800 метрын азвесь медальёс утӥз. Владислав Лаврентьев кык зарни басьтӥз — 3 сюрс метре но 800 метре бызьылонын. Отын ик Никита Снигирёв азвесь медальёс утӥз. Ринат Якупов 3 сюрс метре бызьылонын куинетӥ луиз. Тегъёс: Спорт Удмуртия Россия сӧсыръёс капчиатлетика  